মোহনলাল বিশ্বনাথন (২১শে মে ১৯৬০) হলেন একজন ভারতীয় অভিনেতা ও প্রযোজক। তিনি মূলত মালয়ালম চলচ্চিত্র শিল্পে কাজ করে থাকেন। চার দশকের বেশি সময় ধরে তার কর্মজীবনে তিনি তিন শতাধিক চলচ্চিত্রে অভিনয় করেছেন। মালায়ালাম চলচ্চিত্রের পাশাপাশি তিনি ভারতের আরও অন্যান্য অঞ্চলের চলচ্চিত্রেও কাজ করেছেন।  মোহনলাল পাঁচটি জাতীয় চলচ্চিত্র পুরস্কার অর্জন করেছেন, যার মধ্যে দুটি শ্রেষ্ঠ অভিনেতা বিভাগে, একটি বিশেষ জুরি মেনশন, অভিনয়ের জন্য একটি বিশেষ জুরি পুরস্কার, ও প্রযোজক হিসেবে একটি শ্রেষ্ঠ চলচ্চিত্র পুরস্কার। এছাড়া তিনি নয়টি কেরালা রাজ্য চলচ্চিত্র পুরস্কার ও দশটি ফিল্মফেয়ার পুরস্কার দক্ষিণসহ অসংখ্য পুরস্কার ও সম্মাননা অর্জন করেছেন। ভারতীয় চলচ্চিত্র শিল্পে তার অবদানের জন্য ২০০১ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রী পুরস্কারে ভূষিত করে। ২০০৯ সালে তিনি প্রথম এবং একমাত্র অভিনয়শিল্পী হিসেবে ভারতের সীমান্ত সেনাবাহিনীর সম্মানসূচক লেফটেন্যান্ট কর্নেল পদ লাভ করেন।"Padmashree Mohan Lal conferred with rank of Lt Col (Hony) in Territorial Army". Press Information Bureau, Government of India. 9 July 2009. তিনি ২০১০ সালে শ্রী শঙ্করাচার্য বিশ্ববিদ্যালয় ও ২০১৮ সালে কালিকুট বিশ্ববিদ্যালয় থেকে সম্মানসূচক ডক্টরেট লাভ করেন।  প্রারম্ভিক জীবন মোহনলাল বিশ্বনাথন ১৯৬০ সালের ২১শে মে কেরালা রাজ্যের পাটানামতিত্তা জেলার এলানথুর গ্রামে জন্মগ্রহণ করেন। তার পিতা বিশ্বনাথন নয়ার সাবেক কূসলী এবং কেরালা সরকারের আইন সচিব এবং মাতা সন্তকুমারী। তিনি তার পিতামাতার দুই সন্তানের মধ্যে কনিষ্ঠ। তার বড় ভাই প্যায়ারেলাল (২০০০ সালে সামরিক অভিযানে মারা যান)। মোহনলাল তার পৈতৃক নিবাস তিরুবনন্তপুরমে মুদাবনমুগলে বেড়ে ওঠেন। তিনি তিরুবনন্তপুরমের গভর্মেন্ট মডেল বয়েজ হাইয়ার সেকেন্ডারি স্কুলে পড়াশোনা করেন এবং পরে মহত্মা গান্ধী কলেজ থেকে বি.কম ডিগ্রি অর্জন করেন।  ব্যক্তিগত জীবন মোহনলাল ১৯৮৮ সালের ২৮শে এপ্রিল তামিল চলচ্চিত্র প্রযোজক কে. বালাজির কন্যা সুচিত্রার সাথে বিবাহ বন্ধনে আবদ্ধ হন। এই দম্পতির দুই সন্তান রয়েছে, তারা হলেন প্রণব ও বিস্ময়া মোহনলাল। প্রণব কয়েকটি চলচ্চিত্রে অভিনয় করেছেন, তার অভিষেক ঘটে মোহনলালের অন্নমন (২০০১) চলচ্চিত্রে। তিনি চেন্নাইয়ে বসবাস করেন, এবং প্রায়ই তার নিজ শহর তিরুবনন্তপুরম ও কোচিতে যাওয়া আসা করেন। কোচির তেবরায় তার একটি বাড়ি রয়েছে। উটি ও মহাবালিপুরমেও তার বাড়ি রয়েছে, ও আরবীয় র‍্যাঞ্চে একটি ভিলা, এবং দুবাইয়ের বুর্জ খলিফায় একটি ফ্ল্যাট রয়েছে। মোহনলাল ভাগ্য ও আধ্যাত্মিকতায় বিশ্বাস করেন। তিনি নিজেকে ধার্মিক ও আধ্যাত্মিক মননসম্পন্ন ব্যক্তি বলে উল্লেখ করেন।  তথ্যসূত্র  বহিঃসংযোগ   প্রাতিষ্ঠানিক ওয়েবসাইট       বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:কেরলের অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:মালয়ালম চলচ্চিত্র প্রযোজক বিষয়শ্রেণী:হিন্দি চলচ্চিত্র অভিনেতা বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী বিষয়শ্রেণী:ভারতীয় মঞ্চ অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী